محفظة قراآن بقالي سنين ولغاية النهاردة مش لقيت حل جذري لتحفيظ الأولاد اللي عندهم ضعف الذاكرة او بيُجهدوا من الحفظ حتي القليل منه. اللي عندهم تشتت انتباه بقدر أتعامل معاهم. لو حضرتك تدلني علي شيء أو حد يساعدني. لأن في عندي اللي أتموا 20جزء وحفظ متقن وفي ضعاف الذاكرة مش بيقدروا يجمعوا سور كاملة.
سألت الشيخ  @m_ibnelsayed   فأجابني كالتالي :  الموضوع له ممكن يكون له أكثر من سبب، فممكن مقدار الحفظ كبير فعلا عليهم، فنقلل المقدار ولو لخمس آيات مثلا، ولا نزيد عن ذلك حتى تكون الذاكرة عندهم استقرت على المقدار ده ممكن يكون مكان الحفظ مش مناسب، يعني الفئة ده ميناسبهاش سور كبيرة فنبدأ من عم وتبارك وننزل عكسي مش بعد عم نبدأ بالبقرة لابد من فصلهم في مجموعة لوحدهم، عشان الأولاد حيقارنوا نفسهم ببعض فالولد ممكن يشعر أنه مفيش فايدة منه فيبطل أو يهمل الحفظ لازم نمشي بنظام تشجيعي، اللي حيحفظ كويس حيكون له هدية لازم متابعة من البيت، المسئولية متوزعة بين المحفظ والأهل، وإلا فمجهود الحلقة حيروح  آخر حاجه، فيه أشخاص ذاكرتهم ضعيفة فعلا ومهما حاول بيفضل كده، فدول نحاول نحافظ على علاقتهم بالقرآن وتحسين قراءتهم له فإن زال سوء الحفظ فالحمد لله، وإلا فلا ننفره عن كتاب الله